62023TO0466(01)_INF
Διάταξη του Γενικού Δικαστηρίου (δεύτερο τμήμα)της 6ης Αυγούστου 2024 – Confédération nationale du Crédit mutuel κ.λπ. κατά ΕΣΕ
(Υπόθεση T‑466/23)
«Οικονομική και Νομισματική Ένωση – Τραπεζική ένωση – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων (ΕΜΕ) – Ενιαίο Ταμείο Εξυγίανσης (ΕΤΕ) – Απόφαση του ΕΣΕ σχετικά με τον υπολογισμό των εκ των προτέρων εισφορών για την περίοδο συνεισφοράς 2023 – Άρθρο 70, παράγραφος 2, του κανονισμού (ΕE) 806/2014 – Προσφυγή προδήλως βάσιμη – Περιορισμός των διαχρονικών αποτελεσμάτων της διάταξης»
1.
Οικονομική και νομισματική πολιτική – Οικονομική πολιτική – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων – Εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Ετήσιο ανώτατο όριο του συνολικού ποσού των επιμέρους εισφορών στο ΕΤΕ, καθορισθέν στο 12,5 % του τελικού επιπέδου-στόχου – Περιεχόμενο – Μη υπέρβαση του ανωτάτου ορίου από το Ενιαίο Συμβούλιο Εξυγίανσης (ΕΣΕ) – Κριτήρια εκτιμήσεως – Δυναμική προσέγγιση του τελικού επιπέδου-στόχου
(Κανονισμός 806/2014 του Ευρωπαϊκού Κοινοβουλίου και του Συμβουλίου, άρθρα 69 § 1, και 70 § 2, εδ. 1 και 4)
(βλ. σκέψεις 29, 31)
2.
Οικονομική και νομισματική πολιτική – Οικονομική πολιτική – Ενιαίος μηχανισμός εξυγίανσης των πιστωτικών ιδρυμάτων και ορισμένων επιχειρήσεων επενδύσεων – Εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Ετήσιο ανώτατο όριο του συνολικού ποσού των επιμέρους εισφορών στο ΕΤΕ, καθορισθέν στο 12,5 % του τελικού επιπέδου-στόχου – Πεδίο εφαρμογής – Εφαρμογή κατά τη διάρκεια της αρχικής περιόδου
(Κανονισμός 806/2014 του Ευρωπαϊκού Κοινοβουλίου και του Συμβουλίου, άρθρο 70 § 2, εδ. 1 και 4)
(βλ. σκέψη 30)
Διατακτικό
Το Γενικό Δικαστήριο διατάσσει:
1)
Ακυρώνει την απόφαση SRB/ES/2023/23 του Ενιαίου Συμβουλίου Εξυγίανσης (ΕΣΕ), της 2ας Μαΐου 2023, σχετικά με τον υπολογισμό των εκ των προτέρων εισφορών προς το Ενιαίο Ταμείο Εξυγίανσης (ΕΤΕ) για το 2023, κατά το μέρος που αφορά την Confédération nationale du Crédit mutuel και τις λοιπές προσφεύγουσες των οποίων οι επωνυμίες παρατίθενται στο παράρτημα.
2)
Τα αποτελέσματα της απόφασης SRB/ES/2023/23, κατά το μέρος που αφορά την Confédération nationale du Crédit mutuel και τις λοιπές προσφεύγουσες των οποίων οι επωνυμίες παρατίθενται στο παράρτημα, διατηρούνται σε ισχύ έως ότου το ΕΣΕ λάβει τα μέτρα που απαιτούνται για την εκτέλεση της παρούσας διάταξης, τούτο δε εντός ευλόγου χρονικού διαστήματος το οποίο δεν μπορεί να υπερβαίνει τους έξι μήνες από την ημερομηνία κατά την οποία η παρούσα διάταξη θα καταστεί αμετάκλητη.
3)
Το ΕΣΕ φέρει, πέραν των δικαστικών εξόδων του, τα δικαστικά έξοδα στα οποία υποβλήθηκαν η Confédération nationale du Crédit mutuel και οι λοιπές προσφεύγουσες των οποίων οι επωνυμίες παρατίθενται στο παράρτημα.
4)
Το Ευρωπαϊκό Κοινοβούλιο και το Συμβούλιο της Ευρωπαϊκής Ένωσης φέρουν τα δικαστικά έξοδά τους.